Nowe Demjany

Nowe Demjany ( Neu-Diehmen, prjedy tež Kleebusch) su sydlišćo  w juhowuchodźe hornjołužiskeho wokrjesa Budyšin. Wone leža na Demjanskich honach a słušeja wot lěta 1999 ke gmejnje Dobruša-Huska. Do toho běchu dźěl Hušćanskeje gmejny.

Sydlišćo nasta w 19. lětstotku kołowokoło staršeje korčmy a leži 330 m nad mórskej hładźinu w hornjołužiskich honach južnje Budyšina při zapadnym boku Wulkeho Pichowa. Přez horni dźěl Nowych Demjan wjedźe statna dróha S 119 z Budyšina do Wjazońcy, njedaloko leži přesmyk přez prěni rjećaz Hornjołužiskich horin.

Domske čo. 9 steji jako chěža ze stołom z prěnjeje połojcy 19. lětstotka pod pomnikoškitom. Wone je w lěće 1988 hač na prěni poschod wotpaliło a bu potom znowa natwarjene.

 Žórła 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Dobruša-Huska
Kategorija:Sydlišćo w serbskim sydlenskim rumje